Κανονισμός (ΕΚ) αριθ. 1840/2002 του Ευρωπαϊκού Κοινοβουλίου και του Συμβουλίου

της 30ής Σεπτεμβρίου 2002

για την παράταση της ισχύος του συστήματος στατιστικών χάλυβα της ΕΚΑΧ μετά τη λήξη της συνθήκης ΕΚΑΧ

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,

την πρόταση της Επιτροπής,

Αποφασίζοντας σύμφωνα με τη διαδικασία του άρθρου 251 της συνθήκης(1),

Εκτιμώντας τα ακόλουθα:

(1) Οι στατιστικές της βιομηχανίας χάλυβα είναι απαραίτητες προκειμένου να εφαρμοστεί η κοινοτική πολιτική στη βιομηχανία χάλυβα.

(2) Η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) λήγει στις 23 Ιουλίου 2002.

(3) Οι κοινοτικές στατιστικές χάλυβα συλλέγονται στο πλαίσιο του συστήματος στατιστικών ΕΚΑΧ έως την ημερομηνία λήξης της συνθήκης ΕΚΑΧ.

(4) Οι χρήστες στατιστικών χάλυβα χρειάζονται συνεχείς σειρές για το δεύτερο εξάμηνο του 2002.

(5) Με τη δήλωση 24 που προσαρτήθηκε στην τελική πράξη της 26ης Φεβρουαρίου 2001 της διάσκεψης των εκπροσώπων των κυβερνήσεων των κρατών μελών, κλήθηκε το Συμβούλιο να εξασφαλίσει, βάσει του άρθρου 2 του πρωτοκόλλου σχετικά με τις δημοσιονομικές συνέπειες από τη λήξη της συνθήκης ΕΚΑΧ και με το ταμείο έρευνας για τον άνθρακα και το χάλυβα, την παράταση της ισχύος του συστήματος στατιστικών ΕΚΑΧ μετά τη λήξη της συνθήκης ΕΚΑΧ και έως τις 31 Δεκεμβρίου 2002.

(6) Έχει ζητηθεί η γνώμη της επιτροπής στατιστικού προγράμματος (ΕΣΠ), η οποία συστάθηκε με την απόφαση 89/382/EΟΚ, Eυρατόμ του Συμβουλίου(2), σύμφωνα με το άρθρο 3 της προαναφερόμενης απόφασης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στόχος του παρόντος κανονισμού είναι να εξασφαλίσει την παράταση της ισχύος του συστήματος στατιστικών ΕΚΑΧ μετά τη λήξη της συνθήκης ΕΚΑΧ και έως τις 31 Δεκεμβρίου 2002.

Άρθρο 2

Οι επιχειρήσεις που δραστηριοποιούνται στην παραγωγή σιδήρου και χάλυβα στον τομέα του χάλυβα, κατά τα οριζόμενα από τη συνθήκη ΕΚΑΧ, θα πρέπει να εξακολουθήσουν να παρέχουν στην Επιτροπή, για το έτος αναφοράς 2002 και με ισχύ από 24ης Ιουλίου 2002, τις στατιστικές (τα ερωτηματολόγια) που καταρτίζονται βάσει των αποφάσεων και της σύστασης που περιλαμβάνονται στο παράρτημα του παρόντος κανονισμού.

Άρθρο 3

Έναρξη ισχύος

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 24 Ιουλίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 2002.

Για το Ευρωπαϊκό Κοινοβούλιο

Ο Πρόεδρος

P. Cox

Για το Συμβούλιο

Ο Πρόεδρος

B. Bendtsen

(1) Γνώμη του Ευρωπαϊκού Κοινοβουλίου της 15ης Μαΐου 2002 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 17ης Ιουνίου 2002 (δεν έχει ακόμη δημοσιευθεί στην Επίσημη Εφημερίδα).

(2) ΕΕ L 181 της 28.6.1989, σ. 47.

ΠΑΡΑΡΤΗΜΑ

ΣΤΑΤΙΣΤΙΚΕΣ

Οι στατιστικές παρέχονται στην Επιτροπή όπως ορίζεται στα ακόλουθα ερωτηματολόγια που καταρτίζονται βάσει των αποφάσεων και της σύστασης που αναφέρονται στη συνέχεια και σύμφωνα με καθορισμένους όρους:

1. Απόφαση αριθ. 1566/86/EΚΑΧ της Επιτροπής, της 24ης Φεβρουαρίου 1986, σχετικά με τις στατιστικές σιδήρου και χάλυβα, όπως τροποποιήθηκε τελευταία από την απόφαση αριθ. 1273/2000/EΚΑΧ:

- ερωτηματολόγιο 2-10 για την παραγωγή χυτοσιδήρου,

- ερωτηματολόγιο 2-11 για την παραγωγή ακατέργαστου χάλυβα,

- ερωτηματολόγιο 2-13 για την παραγωγή πλατέων και επιμήκων προϊόντων χάλυβα,

- ερωτηματολόγιο 2-14 για τα αποθέματα πλινθωμάτων, ημικατεργασμένων προϊόντων, πλατέων και επιμήκων προϊόντων χάλυβα,

- ερωτηματολόγιο 2-31 για τις μεταβολές απασχόλησης στη βιομηχανία σιδήρου και χάλυβα (ΕΚΑΧ),

- ερωτηματολόγιο 2-32 για τις ώρες εργασίας στη βιομηχανία σιδήρου και χάλυβα (ΕΚΑΧ),

- ερωτηματολόγιο 2-50 για το ισοζύγιο απορριμμάτων χυτοσιδήρου και χάλυβα,

- ερωτηματολόγιο 2-51 για την κατανάλωση πρώτων υλών για την παραγωγή ακατέργαστου χυτοσιδήρου,

- ερωτηματολόγιο 2-54 για την κατανάλωση πρώτων υλών στα χαλυβουργεία,

- ερωτηματολόγιο 2-56 για τις παραλαβές προϊόντων ΕΚΑΧ απευθείας ή μέσω του εμπορίου,

- ερωτηματολόγιο 2-58 για την κατανάλωση καυσίμων και ενέργειας και το ισοζύγιο ηλεκτρικής ενέργειας στη βιομηχανία χάλυβα,

- ερωτηματολόγιο 2-71 για τις παραδόσεις χάλυβα στις χώρες της Κοινότητας και για τις συνολικές παραδόσεις,

- ερωτηματολόγιο 2-72 για τις παραδόσεις χάλυβα σε τρίτες χώρες,

- ερωτηματολόγιο 2-73 για τις παραδόσεις χάλυβα στην εθνική αγορά κατά προϊόν και κατά καταναλώτρια βιομηχανία,

- ερωτηματολόγιο 2-74 για τις παραδόσεις κραματοποιημένων και μη κραματοποιημένων ειδικών χαλύβων, κατά κατηγορία, στις χώρες της Κοινότητας και σε τρίτες χώρες,

- ερωτηματολόγιο 2-76 για τις συνολικές παραδόσεις προϊόντων συνθήκης ΕΚΑΧ κατά αξία,

- ερωτηματολόγιο 2-79 I για τις παραδόσεις και τις νέες παραγγελίες για πωλήσεις ακατέργαστου χυτοσιδήρου,

- ερωτηματολόγιο 2-80 για τις νέες παραγγελίες χάλυβα από χώρες της Κοινότητας και από τρίτες χώρες,

- ερωτηματολόγιο 2-81 για τις νέες παραγγελίες χάλυβα από τρίτες χώρες.

2. Απόφαση αριθ. 3010/91/EΚΑΧ της Επιτροπής, της 15ης Οκτωβρίου 1991, σχετικά με τις πληροφορίες που πρέπει να παρέχουν για τις επενδύσεις τους οι επιχειρήσεις σιδηρουργίας:

- ερωτηματολόγιο 2-60 για τις δαπάνες για επενδύσεις στη βιομηχανία σιδήρου και χάλυβα (ΕΚΑΧ),

- ερωτηματολόγιο 2-61 για την ικανότητα παραγωγής στη βιομηχανία σιδήρου και χάλυβα (ΕΚΑΧ).

3. Σύσταση 94/780/EΚΑΧ της Επιτροπής, της 16ης Νοεμβρίου 1994, σχετικά με τις στατιστικές των εμπόρων σιδήρου και χάλυβα:

- ερωτηματολόγιο 3-70 για τις παραλαβές, τις παραδόσεις και τα αποθέματα προϊόντων σιδήρου και χάλυβα των εμπόρων.